Des Hofbräuhaus am Platzl, mittn im Zentrum is de berihmdaste Biahoin af da gonzn Wejt. Es betreibt aa s zwoatgresste Zejt af da Wiesn, am berihmdaste Voiksfest vo da Wejt. Zwoa Wocha lang, Ende Septemba bis Ofang Oktoba, ziagts Oktobafest Millionen vo Besuchan in de Biazejt und zua de Voiksfestattraktiona. Des Oktobafest is zan easchtn Moi am 12. Oktoba 1810 obghoitn worn, zweng da Hozad vom Kronprinzn Ludwig I mit da Prinzessin Therese vo Sachsen-Hildburghausen. Des Fest is mit am Pferdlrennen beendet worn. Des Pferdlrennen is nacha in dena nextn Joarn wiedahoit austrogn worn und mit da Zeit is draus des Oktobafest entstandn, wiamas heit kennt.